- अवैध असलहा कारखाना पकड़ा, Sitapur News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Sitapur अवैध असलहा कारखाना पकड़ा
{"_id":"128-44514","slug":"Sitapur-44514-128","type":"story","status":"publish","title_hn":"\u0905\u0935\u0948\u0927 \u0905\u0938\u0932\u0939\u093e \u0915\u093e\u0930\u0916\u093e\u0928\u093e \u092a\u0915\u0921\u093c\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
सीतापुर। महमूदाबाद पुलिस ने एक वीरान नहर कोठी में चल रहा अवैध असलहा कारखाने का भंडाफोड़ किया है। पुलिस ने एक व्यक्ति को भी गिरफ्तार किया है। पुलिस ने उसके कब्जे से भारी मात्रा में बने व अर्द्धनिर्मित देसी असलहे, कारतूस व शस्त्र बनाने के उपकरण बरामद किए हैं। पकड़े गए आरोपी के खिलाफ जिले के कई थानों में आपराधिक केस दर्ज हैं। पूछताछ में उसने बताया कि वह तमंचे बनाकर उन्हें डिमांड के आधार पर बेचता था। पुलिस ने उसे जेल भेज दिया है। महमूदाबाद इंस्पेक्टर अजीत सिंह चौहान, एसएसआई सुभाष तिवारी व एसआई बलराम मिश्रा, आरक्षी अजय सिंह व मानवेंद्र प्रियदर्शी के साथ मंगलवार रात गश्त कर रहे थे। इसी बीच मुखबिर से खबर मिली कि दुरसनपुर के निकट नहर कोठी में असलहा बनाए जा रहे हैं। इस पर इंस्पेक्टर अजीत सिंह चौहान ने टीम के साथ मौके पर पहुंचकर कोठी की घेराबंदी की। तलाश करने पर कोठी के अंदर से पुलिस ने रेउसा इलाके के बांछेपुर गांव निवासी रमेश को दबोच लिया। पुलिस ने उसके कब्जे से 315 बोर के तीन निर्मित तमंचे, तीन तमंचों की नाल, तीन चाप, एक 315 बोर की जिंदा कारतूस, एक देसी बंदूक व भारी मात्रा में असलहे बनाने के उपकरण बरामद किये हैं। आरोपी ने पुलिस को बताया कि वह देसी असलहों को बनाकर ऊंचे दामों पर बेचता है। पुलिस के मुताबिक आरोपी के खिलाफ रामपुर मथुरा, रेउसा, सदरपुर में कई आपराधिक मुकदमे दर्ज हैं। पहले भी पकड़ी गईं महमूदाबाद कोतवाली पुलिस द्वारा अवैध असलहा कारखाने के भंडाफोड़ का मामला जिले में कोई पहली घटना नहीं है। चार दिन पूर्व ही महोली कोतवाली पुलिस ने नदी के किनारे संचालित अवैध कारखाना पकड़ा था। इस दौरान दो आरोपी भी पकड़े गए थे। यहां से भारी मात्रा में उपकरण व कई असलहे भी मिले थे। इससे पूर्व 26 सितंबर 12 को शहर कोतवाली पुलिस ने भी अवैध असलहा कारखाना पकड़ा था। क्षेत्र के सपहिया गांव के बाहर खेत में बनी कोठरी से भी अवैध असलहे पकड़े गए थे। इसके बाद भी पुलिस इन अवैध कारखानों पर अंकुश नहीं लगा पा रही है।